Éyɔŋ te ǎ yi tsíg mān ńnóm ńtómbá é vóm bákad tsíg mə̄túnuŋa mə́ ńsə́m ai émá bádígi, á ḿfūfúb vóm; amú mə̄túnuŋa mə́ ékom ebyandí mâbɔɔban dzam də́dā anə́ mətúnuŋa mə́ ńsə́m: máwóge ai fada; mə́ nə m̀fúfúb dzóm; 14fada a nɔŋɔ́ məkǐ mə́ étsígā ékom ebyandí, fada a síí mɔ̄ é mod ǎ yi fûban álɔ̄ ḿbɔ̄ ńnómo, á ńnóm ónyǔ yǎ wɔ́ ḿbɔ̄ ńnómo ai á ńnóm ónyǔ yǎ ákǒl ḿbɔ̄ ­ńnómo; 15fada a nɔŋɔ́ ndə́g m̀bɔ́n, a soé mān ábím á dwé ḿbɔ̄ ńgāl; 16fada a dǔ ónyǔ á ḿbɔ́n ó nə́ nyē á dwé ḿbɔ̄ ńgāla, ǎ ngamyam m̀bɔ́n ai onyǔ biyɔŋ zamgbál á mís mə́ Ńtondôbə; 17ḿbɔ́n wálígī nyé á dwé, fada a fudí wā álɔ̄ ḿbɔ̄ ńnómō é mod a fûban; ai á ńnōm ónyǔ yǎ wɔ́ ḿbɔ̄ ńnōmo, ai á ńnóm ónyǔ yǎ ákǒl ḿbɔ̄ ńnōmo, á məkǐ mə́ étsígā ékom ebyandí á yōb. 18Ḿbɔ́n wálígī nyé á dwé, fada a fudí wā á ńlō é mod a fûban; fada a bɔ̌ fə̄ nyé ákə̌ŋ ébúli miǹsə́m á mís mə́ Ńtondôbə. 19Fada ǎ ngabɔ mətúnuŋa ású ńsə́m; a kpě ákə̌ŋ ébúli miǹsə́m ású é mod a fûban á éboe dzíé; a sɔ́ hḿ tsíg mə́túnuŋa bádígi. 20Fada a bədé âlatâr mə́túnuŋa bádígi ai zəzə mə́túnuŋa: fada a kpě ákə̌ŋ ébúli miǹsə́m ású díé, eyɔ̌ŋ te ǎ fúb. 21Ngə́ mod te a nə m̀búbúá mod təge dzǎm və̄ é byə́m bísə̄ bílī, a nɔŋɔ́ mān ńnóm ńtómbá ḿbɔ̄g m̀bɔ́g, ású mətúnuŋa mə́ ekom ebyandí; anə́ bákad túni, nə́ bə́ bɔ mod te akə̌ŋ ébúli miǹsə́m; abóm óvug də́dā yā ńkud mə́bóm áwôm; ndə́g m̀bɔ́n, 22ai zum ébɛ̄ ngə́ ábə̌ŋ á bɛ̄ é dzóm á nə̄ dzǎm və̄; édzí ású mə̄túnuŋa mə́ ńsə́m, édzí évɔ̄g ású mə́túnuŋa bádígi.